Cuneiform Tablet BIN 6 69 (NBC 6611)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma {d}en-LÍL-ba-ni-ma a-na a-šur-lá-ma-sí a-šur-GAL nu-ur-ki-li ù áb-ša-lim qí-bi-ma a-na a-šur-GAL qí-bi-ma lá ta-ni-iš-tum a-ta i-nu-mì <big_gap> KÙ.BABBAR a-na bé-tí <gap>-<gap> DUMU ni-mar-IŠTAR ra-bi₄-ṣí-šu ú a-ša-at DUG-áb-ṣí-lá-a-šur <gap> a-dí-nu a-ta ú áb-ša-lim ta-ta-za-za-a lá i pí a-ša-at DUG-áb-ṣí-lá-a-šur KÙ.BABBAR a-dí-in mì-num ša a-ma-kam a-ḫa-tí me-er-ru IŠTAR-pì-lá-aḫ ú-ma-sú-ḫu-ni-ma a-tù-nu ta-áš-ta-pu-a-ni i {d}UTU-ši ṭup-pì ta-ša-me-a-ni šu-ma a-na be-tí i-tù-ru-ni-ku-nu-tí a-ma-kam a-ša-at DUG-áb-ṣí-lá-a-šur DUMU SAL-a-na-aḫ-ì-lí ṣa-áb-ta-ma a-na kà-ri-im ṣa-ḫe-er GAL ri-a-ší-ma a ma-lá té-er-tí-a mu-dí-ú pí-šu-nu IGI kà-ri-im li-ip-té-ú šu-ma um-ma šu-nu-ma KÙ.BABBAR ni-ša-qal i-na be-tim ṣí-a KÙ.BABBAR li-iš-qú-lu-ni-ku-nu-tí-ma i-na bé-tim ṣí-a šu-ma um-ma šu-nu-ma ṭup-pu-um lá-šu ṭup-pì li-iḫ-ri-mu iš-tí na-áš-pè-ra-tí-ni lá-aḫ-ri-im i-nu-mì ni-mar-IŠTAR a-wa-tám iš-tí <gap> kà-ri-im ir-ší-ú <big_gap> <gap>-ma <big_gap> a-na a-lim{ki} <big_gap> ku-ma